بسم الله الحمد لله والصلاة والسلام على رسول الله. وعلى اله وصحبه ومن والاه. واشهد ان لا اله الا الله وحده لا شريك له. واشهد ان محمدا عبده ورسوله اللهم صلي على سيدنا محمد النبي وازواجه امهات المؤمنين وذريته وال بيته. كما صليت على ال ابراهيم انك حميد مجيد. اما بعد. هنبدأ دورة جديدة ان شاء الله. نشرح
فيها حديث ام زرع آآ يعني الاول نزل بقى الحديس بطوله هو حديس صعب شوية الفاظه صعبة فهنرجع له بقى نمسكه واحدة واحدة ان شاء الله آآ ونفهم الفاظه مع بعض
الحديث في الصحيح صحيح البخاري من حديث عائشة رضي الله عنها قالت جلس احدى عشرة امرأة فتعاهدن وتعاقدن الا يكتمن من اخبار ازواجهن شيئا. قالت الاولى زوجي لحم جمل غص على رأس جبل. نحن نلتزم بالفاظ الصحيح. في سرد الحديث وبعدين ان شاء الله واحنا بنشرح الحديث نأتي بغير بغيرها من الالفاظ التي وردت
خارج صحيح البخاري. خلاص؟ قالت الاولى زوجي لحم جمل غص على رأس جبل. لا سهل فيرتقى ولا سمين فينتقل قالت الثانية زوجي لا ابث خبره. اني اخاف الا اذره ان اذكره اذكر اجره وبجره. قالت
زوجي آآ قالت الثالثة زوجي العشنق ان انطق اطلق وان اسكت معلق قالت الرابعة زوجي كليل تهامة لا حر ولا قر ولا مخافة ولا ساء ولا سآمة قالت الخامسة زوجي اذا دخل فهد
وان خرج اسد. ولا يسأل عما عهد قالت السادسة زوجي ان اكل لف وان شرب استف وان اضطجع التف. ولا يولج الكف ليعلم البث. قالت السابعة زوجي غيايا او عيا ياء طبق. كل داء له داء
شدك او فلكي او جمع كلا لك قالت الثامنة زوجي المس ارنب والريح ريح زرنب قالت التاسعة زوجي رفيع العماد طويل النجاد كثير الرماد او عظيم الرماد قريب البيت من الناد. قالت العاشرة زوجي مالك وما مالك
مالك خير من ذلك له ابل كثيرات المبارك قليلات المسارح. واذا سمعنا صوت المزهر ايقنا انهن هوالك قالت الحادية عشرة زوجي ابو زرع فما ابو زرع من حلي اذني وملأ من شحم عضدي
وبجحني فبجحت الي نفسي. وجدني في اهل غنيمة بشق فجعلني في اهل صهيل واطيط ودائس ومنق فعنده اقول فلا اقبح وارقد فاتصبح واشرب فاتقنح ام ابي زرع فما ام ابي زرع؟ عكومها رداح وبيتها فساح. ابن ابي زرع فما ابن ابي زرع
مضجعه كمسل شطبة ويشبعه ذراع الجفرة بنت ابي زرع فما بنت ابي زرع طوع ابيها وطوع امها وملء كسائها وغيظ جارتها جارية ابي زرع فما جارية ابي زرع؟ لا تبث حديثنا تبثيسا ولا تنقص ميرتنا تنقيصا ولا
املأوا بيتنا تعشيشا قالت خرج ابو زرع والاوطاب تمخض فلقي امرأة معها ولدان لها كالفهيدين يلعبان من تحت خصرها برمانتين فطلقني ونكحها فنكحت بعده رجلا سريا ركب سرية واخذ خطيا واراح علي نعما سرية واعطاني من كل رائحة زوجا
وقال كلي ام زرع وميري اهلك. قالت فلو جمعت كل شيء اعطانيه ما بلغ اصغر آنية ابي زرع قالت عائشة رضي الله عنها قال رسول الله صلى الله عليه وسلم كنت لك كابي زرع لام زرع
حد يسمع بقى. طيب الحديث طبعا هو حديث عائشة اصلا كانت الفاظها جزلة يعني والحديث واضح جدا ان الفاظه ايه؟ آآ يعني فيها حاجات بسيطة يعني صعبة الباقي طبعا كله فاهمه. نشرح واحدة واحدة كده مع بعض ان شاء الله
طبعا هذا الحديث حديث عظيم الكلام فيما يبدو هيبقى موجه بالاساس للازواج او الشباب يعني الرجال لكن لن يخلو او لن ينعدم فائدة توجه للنساء وهنحاول نخرج من من ما سيق الحديث من اجله لعموم التواصل بين الناس
يعني واحدة واحدة مع بعض بقى قبل ما ندخل في الحديث عاوزين نطوف حول الحديس كعادتنا بقى ماشي؟ في اول الفوائد اللي هنبتدي بها هو ان مين اللي بيتكلم في الحديث؟ السيدة عائشة رضي الله عنها. والمستمع هو النبي صلى الله عليه وسلم. وهذه اول الفوائد
اول الفوائد يا شباب آآ ان يكون في حوار في بيوتنا ان يكون هناك حوار في البيوت الرجل مع امرأته الوالد مع ابنه الام مع البنت الام مع الابن في حوار في لغة حوار في البيوت
دلوقتي يا جماعة السيدة عائشة رضي الله عنها على صغر سنها وبتكلم النبي عليه الصلاة والسلام وهو نبي الزمان صلى الله عليه وسلم. والمشغول بقى باعباء. اولا اعباء الامة. عنده دعوة الى الله
وعنده ايذاء بيقع عليه. وعنده منافقين والكلام ده كان في المدينة. عنده منافقين بيكيدوا به ويهود حوالين المدينة طب عاوزين ييجوا يستأصلوه وقصة كبيرة مش كده؟ وبعدين عنده بقى صحابة بيربيهم وعنده بيت ولا اتنين؟ يعني هو عنده زوجة ولا اتنين
كم تسعة مشاكل ضخمة جدا في حياة النبي عليه الصلاة والسلام. وبعدين عنده بقى علاق عند عنده علاقته بربه سبحانه وتعالى يعني ده كله كوم ما هو مأمور في القرآن بايه؟ فاذا فرغت ارتاح بقى ونام
لأ ربنا قال له فاذا فرغت خلصت بقى كل ده انت رايح فين؟ فاذا فرغت فانصب مش كده؟ يعني فاذا فرغت من مشاغل الدنيا على احد التأويلات او آآ احد التأويلات في في الاية فاذا فرغت من مشاغل الدنيا فانصب
في اعمال الاخرة خلاص فده كله ورا النبي عليه الصلاة والسلام فتأتي له هذه الجارية الحديثة السن زوجه عائشة رضي الله عنها وتقعد تحكي له حدوتة كبيرة. حدوتة كبيرة بعد ما خلصناها كده
ممكن حد دلوقتي يقول وحاشاها ده هذا الكلام مش اسقاط على عائشة رضي الله عنها لكن اسقاط على واقعنا احنا يجي الراجل يقول ايه ده كلام فارغ هو انا فاضي بالكلام ده
عائشة رضي الله عنها قعدت بتحكي للنبي حكاية صلى الله عليه وسلم. تقول له جلس حداشر واحدة وعده ايه؟ كل واحدة تجيب في سيرة جوزها فالنبي عليه الصلاة والسلام يسكت خالص. ويستمع لعائشة رضي الله عنها
وبعد ما تخلص عائشة الكلام نكتشف حاجة اعجب من انه بيقعد بيستمع انه مركز ما هو ممكن دلوقتي فالراجل ايه داخل من برة الست ايه مسكته من على الباب يعني هو يعني
اصلي حصل وقع فجميل وبعد ما تخلص بقى تقول له ها ايه رأيك؟ طبعا ده الفخ بقى مش مركز في حاجة هو يعني هو مديها ودنه او مش مديها يعني هو يعني هي بتتكلم جنبه. فتقول له ايه رأيك؟ هو يقول لها بس اخر حتة بس عديها لي تاني بس عشان آآ يلقط
اي حاجة ويقولها لأ ده هو مركز النبي عليه الصلاة والسلام في كل حرف ومش بس مركز حاجة بقى اعجب من الاتنين انه هو بيستمع ومركز فهم رسالة المرأة يعني هو مركز هو الاول سمع اول حاجة ودي في عصرنا عجيبة لوحدها ان يعني ايه راجل بيسمع لمراته دي عجيبة وبعد ما سمع
اكتشفنا انه مركز ومش بس مركز ده ده فهم من الحدوتة الكبيرة قوي دي هي اصلا عائشة عائزة يعني ايه الرسالة اللي بتوصلها لي؟ ايه دليل اللي انا بقوله ده
رد النبي عليه الصلاة والسلام في الاخر. رواية الصحيح انه عائشة بعد ما خلصت الحكاية الطويلة دي قوي طبعا الحكاية اللي هي مش مفهومة لنا لكن الخلاصة ان ابو زرع اخر واحد ده كان آآ احسن واحد في الايه؟ في الحداشر يعني خلاص
لكن هو فيه مشكلة انه طلق آآ مراته دي مشكلة. هو احسن واحد لها طلقها وهي اتجوزت بعده واللي بعده ده طلع واحد زي الفل برضه يعني ما فيهوش مشاكل خالص
لكن بتقارن بتقول لا يعني بعد كل اللي عمله لي التاني ده ما بلغ اصغر انية ابي زرع. يعني ابو زرع برضو في حتة لوحده كده كان معها يعني فالنبي عليه الصلاة والسلام يعمل ايه
يرد رد في جملة واحدة نفهم منها كل اللي انا حكيته ده بقى. انه سمع وانه كان مركز وانه فهم مراته عاوزة تقول له ايه لو عائزة تستخرج منه ايه؟ قال لها رواية الصحيح كنت لك كابي زرع لام زرع خارج الصحيح غير اني لا اطلقك
لما اقول خرج صح يا جماعة مش مش يعني مش ضعيف مش معناها انها زيادة ضعيفة. لكن هذه الزيادة ليست في البخاري. بس عشان انا يعني التزمت لفظ صحيح البخاري فقط يعني
فهو قال لها ايه كنت لك كابي زرع لام زرع. غير اني لا اطلقك اطمني دي اول مسألة مسألة ان احنا محتاجين لهذا الحوار في بيوتنا. محتاجين لهذا الحوار عموما يا جماعة. عموما في حياتنا
نحتاج لاداب الحوار نعرف ازاي نتحاور. خلونا يعني ندي شوية امسلة وندخل شوية في مسألة الحوار. مسألة التواصل لان دي مسألة كبيرة وعاملة ازمات الحقيقة في البيوت. وفي غير البيوت. يعني حتى الاصدقاء مع بعضهم
او الصديقات مع بعضها او كذا بيحصل مشاكل كتير من لا شيء مجرد احنا مش فاهمين يعني ايه حوار مش فاهمين يعني ايه تواصل انا وانا بتكلم قلت جملة تبدو
آآ سهلة صعبة جدا لما قلت ان النبي عليه الصلاة والسلام فيهم رسالة عائشة رضي الله عنه الجملة البسيطة دي اللي هي تبدو بسيطة. الجملة دي معقدة جدا جدا تعالوا نفهم كده واحدة واحدة يا جماعة. التواصل اي عملية تواصل في الدنيا بتحصل ازاي. علشان نفهم اللطشة بتيجي منين. لطشة ايه بقى؟ اللي هو انا كل ما بتكلم مع معها
لازم يحصل خناق انا بس افتح بقي هي بقى انا بس افتح بقي الدنيا تولع هو ده بيحصل ليه او عموما في حياتنا يعني انت مع صاحبك او بتحب وكل حاجة لكن وتيجي تقولها مش فاهمني انا بكلمه وهو مش فاهمني
الكلى اللي بنسمعها كتير دلوقتي يا جماعة اي عملية تواصل بتم في الدنيا في الدنيا لها مكونات اساسية كده مش هندخل احنا ايه مش جايين ندي يعني كورس عن التواصل لكن هنمسك بس مكونين منهم اتنين اتنين بس
فاي عملية تواصل في الدنيا هي بتم بين واحد. وعاوز يوصل رسالة وواحد بيستقبل الرسالة الرسالة دي ممكن تبقى كلمة يعني آآ يا فلان قم افتح الباب مسلا. دي رسالة انا عاوز اوصلها لواحد وواحد بيستقبلها مني. فدولا هم ايه؟ عنصرين اهم في عملية التواصل
وفي قناة انا بختارها انا بختارها اللي هو المرسل ده مرسل رسالة بختارها عشان ارسل الرسالة فيها. قناة معينة بختارها. القناة دي ممكن تبقى ايه كلام زي ما هو قم افتح الباب
اه اتكلمت دي قناة ماشي؟ ممكن اختار قناة تانية اني اعمل ايه؟ ابعت له رسالة على الواتساب دي قناة اخرى يعني بدل ما اكلمه في التليفون انا انا اخترت قناة اخرى الكلام ده مهم جدا يا جماعة وهنرجع له لان كان ده هيحل مشاكل كبيرة. هختار قناة اخرى ان انا ابعت له رسالة على الواتس
ممكن تبقى القناة اشارة مش كلام خالص ماشي؟ يعني عاوز اوقف واحد فاقول له اعمل له كده. قم معناها قومي ما اقولش قم. اعمل له اشارة. المهم باختار قناة من خلالها باوصل الرسالة اللي انا عايز اوصلها
الاخطر عنصرين ودول اللي انا عايز اتكلم عليهم يعني مش النهاردة يعني الدرس مش فيهم لكن عشان بس نفهم اللطشة بتيجي منين لما اجي اوصل رسالة انا بعمل حاجة اسمها تشفير للرسالة
وبعدين بتوصل للراجل بيعمل حاجة اسمها فك التشفير. ده في اي تواصل انت عرفته ما عرفتوش ده ده بيحصل. ده كده ايه احنا مخلوقين كده. انا بشفر الرسالة عشان ابعتها له
توصل له الرسالة هو يفك التشفير. هنا الازمة بتحصل اختياري للشكل اللي هشفر به رسالتي وهو فك التشفير ازاي ففهم الرسالة ازاي بتحصل ازمة كبيرة جدا ماشي كده يعني ناخد المسال الحديس اللي معنا ده. السيدة عائشة رضي الله عنها عاوزة توصل رسالة للنبي عليه الصلاة والسلام. ايه الرسالة
ان انا بحبك وشايفة كل اللي بتعمله من اجلي لكن خايفة اني اطلق هي دي الرسالة بتاعة عائشة باختصار من كل الايه؟ الكلام الكتير اللي اتحكى ده دي رسالة عائشة للنبي عليه الصلاة والسلام. اختارت توصلها بشكل. شفرت رسالتها بشكل خلي بالكم يا عائشة معلش كده ما قالتش الكلام كده يعني ما ما قالتلوش يا يا رسول الله
انا خايف اطلق انا شايفة كل حاجة بتعملها لي بس انا خايفة ما قالتش كده شفرت رسالتها في شكل معين خلاص؟ هو الحكاية الطويلة دي اللي احنا قعدنا نايه نحكيها دي
تخيلوا بقى هذا المثال اسقطوه الان عشان ايه ما نبقاش بنتكلم على النبي عليه الصلاة والسلام بس اسقطوه الان. ممكن المرأة تكون عاوزة تعمل ده اختار الطريق عشان تشفر رسالتها وترسلها للرجل
الراجل بقى فهم الرسالة ازاي بقى ها انت بتضيعي لي وقتي انت ما اصلك مش حاسة بي. انت بدخل عميان مش شايفه ما هو الكلام ده كله يا جماعة انا ليه بقول الكلام ده؟ لان النبي عليه الصلاة والسلام
آآ يعني لو واحد هنا بيدعي ان هو كان اكثر شغلا منه خلاص هو يعني آآ هو حر يعني. فيقدر بقى يقول الكلمتين دول. لو واحد لم يدعي هذا انه اكثر
شغلا من النبي عليه الصلاة والسلام. لأ النبي عليه الصلاة والسلام ما كانش عنده لحظة فاضية. صلى الله عليه وسلم. ومع ذلك يجلس ويستمع ويفهم يفك تشفير الرسالة صح فاختار الطريقة للتشفير
ماشي؟ طبعا انا يعني هحاول اركز جدا ان كل ما اجي اتكلم في حتة آآ اتكلم عن الطرفين خلاص فلما اجي بقول هنا ان المرأة آآ بطبيعتها هي بطبيعة المرأة. ده مهم جدا ان احنا نفهم الفرق بين الرجل والمرأة
ان العلاقة الزواج بيكون بين رجل وامرأة بديهية دي. فلو انت ما انتاش فاهم طبائع نفسك كرجل قبل ان تكون طبائع شخصية. خلوا بالكم يا جماعة. فيه طبائع بيشترك فيها المعزم من الجنس ده جنس الرجالة او
الستات وبعدين طبائع تختلف باختلاف البيئات بقى ولسه ده كله ما دخلناش في السنت الشخصي فاهمين يا جماعة؟ مثال مثال من السنة عشان نفهم ده لما النبي عليه الصلاة والسلام
اه غضب يوما من نسائه واعتزلهن فسيدنا عمر دخل على النبي عليه الصلاة والسلام قال كلام في منتهى العمق قال له يا رسول الله. صلوا على النبي يا جماعة. صلوا على النبي. ما تبداش يوم الجمعة في ساعة الاجابة. عشان نكسر من الصلاة على النبي عليه الصلاة والسلام. قال له يا رب
رسول الله لو رأيتنا ونحن قوم نغلب نسائنا لو رأيتنا دي يقصد مين المهاجرين لو رأيتنا ونحن قوم نغلب نسائنا. يعني الست عندنا في قريش ما لهاش كلمة الراجل يقول يمين يبقى يمين شمال يبقى شمال. انتهت. دي دلوقتي طبيعة ايه
بيئة فقدمنا على الانصار فاذا هم قوم تغلبهم نساؤهم خلي بالكوا يا جماعة احنا مش بنقول مين صح ومين غلط هنا ده اختلاف طبائع. يعني الانصار بيئة عادي جدا الراجل يسمع لمراته وينزل على رأيها عادي ما هياش حاجة كبيرة عند الانصار يعني
فطفق نساؤنا يأخذن من نساء الانصار ابتدى بقى تلاقح الايه؟ الثقافات يحصل. الست جاية من قريش ما عندهاش سقافة ان الراجل يناقش ما عندهاش السقافة دي ما اتربتش كده البيئة بتاعتها مش كده
جم المدينة لقوا لأ ده الراجل بيتكلم فيراجع يعني الست تقول له كذا احسن ماشي فدي طبائع فاخذ نساؤنا يأخذن من نساء الانصار وابتدى عمر بقى يحكي عن موقف حصل مع مراته قصة بقى كبيرة. المهم يا جماعة احنا دلوقتي بنتكلم في ايه؟ يبقى في طبائع هي بتعم النساء. مثال انا انا طبعا انا بحاول اربط
الكلام بالشرع يعني نأتي بادلة من الشرع آآ تعضد ما نقوله والكلام اللي انا بقوله ده هو كلام يعني العلم الحديث والطب ان آآ مثال قول النبي عليه الصلاة والسلام يا معشر النساء تصدقن
فاني رأيتكن اكثر اهل النار. فقامت امرأة الى اخر الحديث يعني فقال لانكن تكثرن اللعن وتكفرن قالت نكفر بالله قال تكفرن العشير ولو احسن الرجل اليكن الدهر كله ثم رأيتن منه شيئا لقلتن ما رأين معك خيرا قط. فيبقى دي سمة في المرأة. هل لما نقول سمة في المرأة يعني كل الستات لازم يبقى كده
مش لازم بس الغالب كده ان هم يكفرن العشير. ده غالب النساء. يعني ايه يعني مع اول ازمة تبتدي تقول كلام يزعل ده بالاختصار يعني ماشي؟ تبتدي تقول كلام يزعل. طيب لما انا افهم
ان دي طبيعة في المرأة اما افهم ان دي طبيعة في المرأة. كرجل. يبقى انا اول ما افهم ده ما واجبي بقى اني ما اخدش على الكلام ده قوي وقت الايه
ما انا ما خلاص انا فهمت طبيعة في المرأة. طب ولما المرأة تفهم ان دي طبيعة فيها يبقى تجتهد على قدر الامكان انها تغالب تلك الطبيعة او احفظوا بقى اللفظ ده اللي هو ايه لفظ آآ حديث يعني. تدير
تلك الايه؟ الطبيعة اللي فيها يعني ازاي اتعامل مع خلاص انا عرفت دي طبيعة في النساء وانا خلاص الله غالب من النساء. طب ادير الطبيعة دي ازاي ماشي ده كله ان شاء الله هيجي له كلام يعني بالتفصيل
عندنا ازمة كبيرة جدا في تشهير الرسالة وفي فك الشفرة ازمة كبيرة جدا في الاتنين في الناحيتين لما تيجي تشفر رسالة ازاي اجهد ذهنك؟ ازاي هوصل رسالتي عائشة رضوان الله شفرت الرسالة في حدوتة كبيرة
هي في الاخر عاوزة تقول ايه؟ احبك وارى ما تفعله من اجلي واخاف فراقك دي الرسالة تخلص في جملتين من طبيعة بقى المرأة ده اللي بدأ فتحنا في الحتة التانية. ان هي بتحب الكلام
دي طبيعة في المرأة تحب تتكلم كتير خلاص فعائشة عشان رضي الله عنها تشفر رسالتها اللي هم يخلصوا في جملتين كان واحد كاتب على الفيسبوك بيقول ايه؟ يعني احنا الرجالة يعني هو بيكلم الناس يعني الله
اما تيجي تكلمينا كلمينا يا دوغري. يلعب احمد بالكرة خلصت. هي احنا احنا الرجالة هو فين الرجالة كده يعني ايه يلعبوا احمد بالكرة خلصت يعني احمد بيلعب كورة. انتهت عند الراجل
الست ما ما بتعرفش تعمل ده ما بتعرفش تعمل ده واخبر الله عز وجل عنها كده ان هي لا تستطيع الابانة عما في نفسها بصورة واضحة كده اوي صح قلنا لكم الاية في المرة اللي فاتت ايه وهو في الخصام
غير مبين مش كده او من ينشأ في الحلية الله عز وجل اتكلم عن النساء وهو في الخصام غير مبين ما تعرفش تعبر عنا في داخلها. فتحتاج تتكلم كتير اوي
عشان توصل رسالة صغيرة هنا اختيار في التشفير اللي بنقوله بقى يبقى المرأة ممكن تبقى واعية لده خلاص عرفت ان ايه ان زوجي مسلا ما عندوش طاقة دلوقتي لهذا طب انا هقعد احكي حدوتة كبيرة يبقى اختار الوقت اللي هحكي فيه الحدوتة مسلا
طالما انا اخترت ده او اعمل ايه بقى اختار طريقة تانية يعني اسفر الرسالة بشكل اخر خلي بالكم اني اشفي الرسالة بشكل اخر دي مسألة واني اختار قناة مختلفة دي مسألة
يعني ايه المرأة الزكية لازم يبقى عندها هذا الذكاء خصوصا مع طول العشرة مع الزوج وكذلك الرجل يعني بس هو عشان المرأة هنا اللي بتتكلم في المسال اللي معنا. يعني ايه
مسلا هي خلاص فهمت ان ان جوزها لما بتيجي تكلمه هو هو ربنا خالقه كده دماغه مترتبة على انه لازم يقعد يحسب حسابات كتير جدا عشان ياخد قرار قراراته مش سريعة
خلي بالكم ده غالب الرجال برضو كده غالب الرجال كده يعني ده نمط هو الغالب على الرجال على كل حال خلاص المرأة فهمت ده. خليها زكية بقى ما تواجهش في وقت مزنوق. يعني ايه ؟ حالا
لازم تقول لي طب ليه يعني ليه زنقاف ده لا ممكن ده اللي احنا عاوزين بقى يعني ايه ننبه الناس عليه ممكن بذكاء نختار قناة تانية خالص اصلا غير الحوار
انها تبعت له رسالة فكده هي بتعمل ايه بتختار قناة اخرى ابعت له رسالة علشان لما يبص على الرسالة هو يبقى فاهم انه ايه مش مضطر يرد دلوقتي يعني ما هواش حوار وجه الوجه
فلازم ارد لا خلاص هو شاف الرسالة خلاص بقى سيبي شهر اتنين ستة يعني مش لازم ما تبقوش زنانين. يعني ايه آآ يعني ايه امرأة في اللغة الفارسية حد راح الحرم قبل كده؟ اه تلاقوا ايه؟ مكتوب ايه؟ ودخان
ايه ؟ انا ما قلتش حاجة. ماشي. آآ فخلاص يعني يبقى تختار قناة تانية. اول رجل كذلك يختار قناة اخرى يرسل فيها الرسالة اللي هو عاوزها ويجهد زهنه في تشفير الرسالة برضه
يعني انا لما اشفر رسالة هشفرها هقولها ازاي ممكن يبقى في وقت الصراحة مطلوبة جدا ليه؟ لان التنويه عن شيء مش هيتفهم. وانا محتاج رسالتي تتفهم طب انا ما بعرفش اعمل ده خلاص يبقى انت عندك مهارة ناقصة رح اتعلمها. لازم تعرف ازاي تختار القناة المناسبة وازاي تختار التشفير المناسب لرسالتك
ماشي يا جماعة هديكم مثال من سيرات النبي عليه الصلاة والسلام. علشان نفهم القصة دي النبي عليه الصلاة والسلام ويمكن انا قلت المسال ده هنا قبل كده. لما كان قاعد وسط اصحابه. الصحابة معه
وبعدين زينب رضي الله عنها وبعدين زينب دي مش آآ صفية عفوا. صفية رضي الله عنها. وكانت بتطبخ كويس كان نفسها حلو في الاكيان. والنبي عليه الصلاة والسلام كان في بيت عائشة
فصفية رضي الله عنها ترسل اليها طعاما في بيت عائشة طبعا هنا في ايه حاجة برضو يعني ايه يعني الدنيا مش سالكة برضو اوي فعائشة رضي الله عنها فتحت الباب طب ليه يعني تبعت له اكل وهو في البيت عندي
انتبهوا يا جماعة للمشهد ده اصل هو المشهد متشابك شوية معقد آآ يعني كبير قوم نجرد المسألة كبير قوم ومعه اصحابه وبعدين المرأة بقى زوجته وهو ايه عربي قبل انه يكون بقى كبير هو عربي يعني يعني في صفات الايه؟ اللي في العرب النخوة والرجولة وما يحبش وهكذا
وبعدين النبي عليه الصلاة والسلام قرشي ولا انصاري طب استحضروا بقى حديث عمر لسه قايلينه من شوية عائشة تمسك البتاع ده الطاجن ده ولا الطبق وتروح كاسراه قدام الصحابة فهنا موقف موقف كبير مش بسيط يعني انت لو فكرت فيه لو حصل لك انت
ده موقف ما يعديش يعني ممكن يحصل فيه طلاق النبي عليه الصلاة والسلام ازاي يستقبل هنا عائشة رضي الله عنها لما لما كسرت الطبق هي دي رسالة هي دي رسالة والنبي فهمها عليه الصلاة والسلام. يا جماعة يا جماعة الموضوع ده مش بسيط. انك تفهم رسالة اللي قدامك
المرأة ممكن تيجي تقول لك طلقني وهي بتقول لك ما تطلقنيش يعني هي طلقني دي يعني ما تطلقنيش انا ما اقدرش استغنى عنك مين يفهم ده فالنبي عليه الصلاة والسلام مسكت عائشة الطبق وكسرته
فيعمل ايه؟ انما طبعا هو الموقف ده يدرس من كزا وجه يعني لكن اللي يعنينا هنا في فكرة انها شفرت رسالة انا ما بقولش ان التشفير هنا هو انسب تشفير لأ خالص
يعني المرأة اخطأت طبعا اخطأت لكن فك التشفير كان ازاي ان النبي عليه الصلاة والسلام يفهم الفعل على وجهه. قال غارت امكم غارت امكم. فهم الرسالة النبي عليه الصلاة والسلام
هنا الرسالة دي بقى ممكن تتفهم بميت شكل مش كده انت مش محترماني اصل انت لو اتربيت ما كنتيش عملت كده وانت شايفة اصحابي قاعدين جوة ما اصل انت لو شايفاني راجل بصي
وهو في الاخر وهي بتكسر الطبق هي فعلا ما كتش شايفاه انت مش في الايه يعني انت مش في الحساب خالص اللي بتحكيه ده خالص خالص هو شعور غلب على الفكر
فنتج عنه الفعل ده فقط نقطة ومن اول السطر. كل اللي انت فهمته غير مراد وبعدين بقى شف انت بتعمل ايه؟ بتشيلها الليلة بتحاسبها على ايه على ايه حد يقول على فكك
لتشفير الرسالة انت بتحسبها على فعلك انتم فاهمين يا جماعة دي؟ خلوا بالكم هرجع تاني اقول ممكن بعد كده نقول ايه؟ بس ما كانش ينبغي تعملي كذا كفعل اه. ده ما فيهوش يعني احنا مش بنصحح
فعل لكن هو الفعل انت اللي عظمه جواك مش الفعل مش كده يعني اما اجي اقول لك هو انت غضبت ليه هتقول لي عشان الطبق اتكسر لأ يعني مش مش ان الطبق اتكسر هو اللي شيطك
هو اللي صيتك في الوقت ده ايه؟ ان هي قلت مني قدام الناس. بدليل لو شلنا عنصر واحد من المشهد ده كله غضبك مش هقول مش هتغضب. بس غضبك هيقل اوي
ان معك اصحابك مسلا لو شلنا العنصر ده من القصة وحصل لك نفس اللي حصل. هتغضب مش هقول مش هتغضب. لكن نفس غضبك ان صحابك قاعدين جوة وشايفين سامعين مراتك بتزعق
طب ليه ده حصل؟ ليه؟ لانك فكيت الرسالة غلط النبي عليه الصلاة والسلام حل الموضوع ببساطة شديدة ماشي؟ يرحمك الله. اه تبسم صلى الله عليه وسلم وقال غارت امكم يبقى هنا فك التشفير صح بيحل لنا اشكالات كبيرة جدا
وكزلك اختيار التشفير الصح اختيار التشفير الصح. يعني ايه اختيار التشفير الصح؟ يعني انا خلاص عرفت ان زوجتي ما هي ما لهاش في الكلام الايه الدوغري هي ايه مسلا يعني
فخلاص انا هحكي لها حدوتة وهو على فكرة في ناس كتير كده في ناس هي تحكي لها حدوتة ابرك من آآ وعشان كده دي مهارة حتى بيعلموها للناس اللي بتحاضر. ازاي تعرف تحكي حدوتة
ازاي توصل معلومات في شكل حدوتة خلاص محتاجين نشتغل على ده محتاجين. ليه؟ لان ده هيفيدك جدا في التواصل في حياتك في حياتك عموما. مش بس مع زوجتك او مع زوجك. عموما
ماشي اقول لكم مثال كده يعني ايه يعني حصل طبيب اسنان صديقي وكان شغال عنده عيادة في آآ في في مكان يعني فيه بدو فجاء له راجل بدوي فتح فتح بقه فلقى ضرس مسوس خربان خالص. فهو بيقول له ضرسي واجعني وبتاع. فالراجل راح شاور له على الدرس. فقال له هو ده الدرس اللي واجعك
عمل له كده فهاد صاحبي بيحكي لي بيقول لي قعدت ابص عاوز بقى اشوف ضرسه اللي واجعه ايه فبيقول ما فيش غير ده. فمش يعني ما فيش حاجة تانية اروح مش هقول له على نفس الدرس قال له انت متأكد مش ده الوجع
بيقول لي افتش يمين ما فيش. وكل اللي بقوله دوت يعمل لي كده. اتاري دي عند البدو يعني اه الحركة دي عند البدو معناها اه هو ده الدرس اللي واجعني
طبعا احنا عندنا لأ انتم فاهمين يا جماعة هنا الاشكال جاي منين من ان هو ارسل لك رسالة بشفرة ماشي المشكلة حصلت ان في فك الشفرة ليه ما بيحصل فك شفرة غلط دي بقى دي قصة تانية ده ده يعني عنصر تاني في التواصل بيسموه الايه بيسموه ايه
هو اسمها بس مش عارف بالعربي بقى ايه. لأ مش آآ اسمها آآ الايه المشتتات مسلا مش عارف يعني بعدين. المهم يعني ليه بنفك التشفير غلط؟ دي قصة تانية اللي عاوزين اللي عاوزين نفهمه هنا يا جماعة
في حديس ام زرع عائشة ارسلت رسالة مشفرة والنبي عليه الصلاة والسلام نجح في فك الشفرة فدار حوار صحي وخلصت الحدوتة وخلص الحديث. وادينا قاعدين دلوقتي بنتعلم من هذا الحديث ومن فعل النبي صلى الله عليه وسلم. فدي اول مسألة عاوزين نخرج بها. ان الحوار الصحي
في واحد بيستمع خلونا نعدل كلمة يستمع دي للفز الايه الحديث اللي الناس بتقوله انه انه ايه اه استماع ايه؟ الصحي مية. هو للاسف يعني في حاجات بتبقى ايه يعني ما هي ما بتجيش غير اه بالعربي ايه بقى فعال
ايوة يعني انك تستمع استماع فعال ماشي استماع فعال. يعني ايه استماع فعال بقى يعني صاحبنا اللي من شوية ده قعدت تحكي له واحدة انت رأيك ايه؟ طلع ايه الباشا في حتة تانية
هو مش مستمع استماع فعال يعني ايه انك بتبدي او اول حاجة اول حاجة في انك الاستماع الفعال انك تبدي ايه؟ اهتماما انا مهتم باللي انت بتقوله ده الاصطناعي الفعال. وبعدين تفهم الرسالة صح
يعني ايه تفهم الرسالة صح هديكم مسال يا شباب لو اتنين رجالة قاعدين بيتكلموا في مشكلة ماشي؟ انا باسألكم ردوا علي يعني اجي دكتور يقول لك انا عندي مشكلة انا طلعت فلقيت العربية العجلة نايمة انت هتفهم من اللي انا بقوله ده. ان انا بقول لك ده ليه
صح كده؟ يعني ايه تسعين؟ يعني يعني تديني ايه حل مش كده؟ دماغ الراجل فعلا كده. هو السيستم بتاع دماغ الراجل كده لما نيجي نتكلم في مشكلة فانا بحكي لك المشكلة علشان عاوز حل للمشكلة. سهلة دي؟ طبعا انتم مش يعني انتم كأني بقول بداهية. وهي فعلا بداهية للرجال
الست مش كده الاصل في النساء الاصل ان المرأة لما بتحكي مش بتبقى عاوزة حل للمشكلة خالص في اكثر الاوقات المرأة بتحكي علشان عاوزة اهتمام عاوزة دعم نفسي يعني يعني ايه ده انا النهاردة كنت مع صاحبتي وبعدين
قالت لي وبصت لي وعملت لي بلوك بعد ما مشيت. هي مش عاوز تسمع ايه طب ما انت ممكن لو رحت لها بهدية هي مش عايزة خالص. ولا عاوزة تسمع ده خالص ولا ولا محتاجة ده منك. الاصل كده ممكن تبقى محتاجة
لكن الاصل فيها ان هي مش عاوزاه هي عاوزة تحكي بس عاوزة تفضفض عشان تلاقي نوع اهتمام نوع احتواء وخلاص وخلصنا على كده والباب اتقفل وهتقوم مرتاحة يعني انت ممكن ايه لو يعني انا لو عكست بقى الموضوع يعني انا بقول لك العربية والعجلة نايمة وبتاع فرحت انت ايه اتأسرت قوي كده وقلت لي ياد انا معلش وربنا يكرم
ايه معلش وربنا يعني انا هيبقى معلش ايه وربنا يكرمك يعني انا بحكيلك ليه يعني حل اديني حل لا المرأة مش كده. يعني تقول لك العجلة نامت معلش وان شاء الله المرة الجاية مش هتنام وهتاخد بالها. اتبسطت كده والموضوع خلص واه
زقططت ده دايما لأ مش دايما مش بقول ان ده دائما بيحصل لكن ده اختلاف موجود بين الرجال والنساء ده ربنا خالقنا كده ويا جماعة في فروق ربنا اللي قال كده وليس
الذكر كالانثى فهو فيه فروق حتى في المخ يعني الطب يعني. الطب يقول ان حتى المخ تشريحيا. مخ الرجل غير غير مخ المرأة تشريحيا حتى يعني القصر عند المرأة اسمك مش عارف يقول لك الفص اليمين والفص الشمال فيه هنا ايه وهنا. قصص كده يعني الاطباء هم ادرى بها يعني
لكن حتى تشريحيا المخ مختلف. مخ الرجل عن مخ المرأة وده لطبيعة التكامل. ركزوا يا شباب وركزوا يا بنات بالزات بقى في الحتة دي لطبيعة التكامل احنا ليه دايما اه شايفين ان هو الموضوع ايه
يعني الاختلاف هو اختلاف تضاد. الموضوع مش كده. هو ممكن يكون الاختلاف اختلاف تنوع علشان نتكامل علشان نتكامل لان الحياة مش هتمشي غير بدودة ما تمشيش بايه بنوع واحد. من التفكير او نمط واحد من التفكير. او نمط واحد من العاطفة. فاحنا جايين نتكامل
مش جايين ايه عارفين او النسوية او انتم عارفين مشكلتهم فين آآ المشكلة الاساسية عارفين فين؟ هو المشكلة الاساسية ان ربنا سبحانه وتعالى خلقنا وخاطبنا رجال ونساء ان يكون هو سبحانه وتعالى
ان يكون هو وجهتنا يعني وانت في الدنيا كده انت قدامك ربنا سبحانه وتعالى النسوية خلت وجهتها الرجل ده اصل المشكلة على فكرة هو هم دايما يعملوا ايه؟ يقولوا لا يعني ده احنا بنقول ان احنا جدعان قوي. هو الموضوع مش كده. هو الموضوع
اللي جواهم ان هم خلوا خلوا وجهاتهم الرجل وبقى اي حاجة بيعملها الراجل وهم ما يعملوهاش هدفهم في الدوري ان هم ازاي يعرفوا يعملوها ده يعني التحليل البسيط لهذه المسألة. خلوا بالكم يا جماعة كثير جدا من افعالنا
بتعكس نفسية مغايرة للي بيحصل زي ما بقول لك كده هي تقول لك ايه انا الراجل مش من اهتماماتي اصلا. لأ ده هو اللي شاغلها هو خلته وجهاتها اصلا فعلى طول شايفاه قدامها
وبتجري انها تبقى زيه هو ربنا ما طلبش منك كده ربنا ما طلبش كده ولا ده معناه ان هو ازيد منك في الحتة دي في حاجة لأ بالعكس يعني احنا هنيجي يوم القيامة يا جماعة
ما فيش نساء هتسبق الرجال في في درجات الجنان يعني. يعني يعني الجنة مسلا الفردوس الاعلى محجوز للرجالة ولا يبقى في رجالة في الدرجة التانية والدرجة التالتة وفي نساء في الفردوس
هنلاقي ده ولا مش هنلاقي ده يا جماعة يعني هو ده المنظار اللي احنا بنسابق فيه اصلا مضمار القرب من الله سبحانه وتعالى. هنيجي يوم القيامة هنكتشف ان في نساء اقرب الى الله من رجال
هو ده هو ده فوزك. ايتها المرأة مكسبك الحقيقي هو ده مش انك تشبهي الرجل خالص ولا ربنا طلب منك ده اصلا ان على قدر ما هتشبه الرجل على قدر ما هتكوني مستقلة استقلال الرجل على قدر ما هتكوني بتفكري زي الراجل تبقي كسبانة فين ده؟ فين
فين؟ مش موجود فالنبي عليه الصلاة والسلام جلس واستمع لعائشة رضي الله عنها وفك الشفرة صح محتاجين ده بقى في بيوتنا مع النساء مع حتى مع الاطفال. احنا احنا هنا ادينا درس قبل كده
درس كامل في سورة يوسف كان بعنوان ايه ولد يحكي واب يستمع. فاكرين الدرس ده كان على المشهد اللي بتبتدي به الصورة المشهد عجيب جدا يوسف طفل صغير في بعض الروايات سبع سنين
جاي لابوه يعقوب نبي الزمان. برضه اللي هو عليه من الاعباء ما عليه علاقته بربنا اولا يعقوب عليه السلام مشغول بايه؟ علاقته بربنا علاقته باهله الدعوة الكفار المحاربين كل ده وبعدين عنده كم عيل
اتناشر عيل مش كده يوسف وحداشر اللي عنده عيلين دلوقتي ماشي بيكلم نفسه عنده اتناشر عيل والعلاقة بين الاتناشر عيل مش علاقة آآ لا فيها توتر مش كده لان في عشرة من ام
واتنين من امه والعلاقة بينهم فيها توتر وده بان في احداس القصة فالدماغ عاملة ازاي ومشغولة ازاي يجي له بقى ايه اصغر واحد في العيال انا شفت امبارح حلم اه لو واحد فينا طب يا حبيبي روح احكي لماما مسلا مش كده
اشرب يا حبيبي كده وكل حاجة وادخل كمل نومك ما جراش حاجة يعقوب ما عملش كده ولد يحكي واب يستمع من حق الولد عليك ان تفعل ذلك يا ابتي اني ارى قعد واستمع
طب هو سمع وبقى مشغول دماغه مشغولة في الدعوة وفي الذكر وفي ولا تاني استمع وهو ايه؟ مهتم لما يقال بدليل انه فهم الرؤية واول الرؤية في داخل نفسه. وابتدى يدي نصايح للولد يتعامل بها مع الايه؟ الواقع
ايه الجديد اللي هيحصل يا جماعة كتير من ابنائنا وشبابنا اللي قاعدين ابنائنا سواء صغيرين او الشباب عندهم مشاكل كبيرة. ومحتاجين اللي يسمعها ولو ما كانش الاب هو اللي هيسمع هيروح يدور على حد برة يسمع
وهيقع بقى فريسة لمين يسمع؟ الله اعلم غير كده الولد ابنك ده اللي بيجي يحكي حدوتة حصلت له في المدرسة هو عاوز ممكن ممكن يا جماعة اللي انا بقوله ده ده يعني آآ ده من واقع خبرات حياة يعني مشاكل بتيجي
بنلاقيها كده. او بنسمعها من اطباء نفسيين. ان الولد حصل له مشكلة في المدرسة وخايف يقولها. عارف هيجي يعمل ايه؟ هيحكي لك حدوتة علشان في حاجة حصلت له هو مش عارف يقولها مباشرة
فييجي يحكي لك حدوتة. وقد تكون الحدوتة من نسج خياله اصلا وحضرتك اللي عليك تعمل ايه بقى؟ قل الكلمة نفك الشفرة تفهم ان الولد فيه مشكلة حصلت معه خايف يحكيها
ولو فشلت انك تفك الشفرة الولد ده ممكن يضيع ويبقى عنده عقدة يكبر بها طب هتعمل ده ازاي وانت الولد بيحكي وانت ماسك التليفون بتشات تيسكرول على الفيسبوك انا بتكلم بقى على حياتنا دلوقتي هو ده الشكل ده النمط السائد في حياته. يعني الاب المحترم
اللي قرر يدي لابنه ولا بنته وقت هو في الغالب قاعد بسكرول على الفيسبوك هو انت اتكلم يعني ايه هبهب كده زي ما بيقولوا. وانا ايه يعني انا قاعد اهو. مش انت مش عاوز الجسة؟ الجسة قدامك اهي
او حتى مع زوجتك فده مهم ازاي يعقوب عليه السلام اهو مع ابنه يعمل ده برضو يقعد يستمع للولد بتركيز وبعدين يعمل ايه بقى ؟ يعمل ايه ؟ يغرز قيم في الولد. فين يا جماعة ده دلوقتي ؟
خلي بالك احنا احنا الاصل اللي بنتكلم على الازواج والزوجات صح حتى زوجتك محتاجة منك ده هو انت قيم عليها بايه هو انت قايم عليها بايه؟ يعني الرجال يقومون على النساء. ما هو انت انت في وقت من الاوقات هي محتاجة تقويم فعلا
محتاجة تقويم منك ماشي؟ والنبي عليه الصلاة والسلام بين ذلك. صلوا على النبي. ان المرأة محتاجة منك تقويم. وان هي آآ خلقت من ضلع وان اعوج الضلع اعلاه. فان انت ذهبت تقيمه فان انت ذهبت تقيمه كسرته
وان تركتها ظلت على عوج. بعض العلماء فهموا ان هو طبعا الناس بتسمع الحديث بتقول ايه؟ يبقى سبها. يعني يعني سبها على العوج. لا بعض العلماء فهموا انك لا تعمل ده ولا ده
انتم فاهمين عايز اقول ايه ان انت ذهبت تقيمه كسرته. يعني لو اتعاملت معه بغشومية هتكسر الضلع لان الضلع ناشف هو خلاص معووج ناشف خلاص هسيبه وان انت تركته ظل على عوج
هيفضل معوج نفس العوج بتاعه ده فقال صلى الله عليه وسلم فاقبلوهن على عوج. بعض العلماء قالوا سبها على العوج اللي فيه واقبل انت العوج. بعض العلماء قالوا لأ. هو المعنى
لا تكسروا ولا تسيبوا على العوج. لكن وانت بتقاوم اوعى تفتكر ان التقويم هيوصل لمية في المية تقويم في الاخر هتضطر تقبل نوع عوج مش معناه سيب العوج زي ما هو لأ
قوم باسلوب يحسن لتقويم مثلها وابقى واعي في الاخر ان التقويم مش هيحصل مية في المية تقويم مش هيحصل فهتضطر في الاخر بقى للنصيحة النبوية فاقبلوهن على عوج. النصيحة الاخرى في رواية اخرى في الصحيح. فدارها تعش بها
جميلها ولطيفها وكده هتعيشه فدارها تعش بها ماشي فالراجل بيسمع لمراته محتاج محتاجة تقوم ازاي بقى والطريقة دي بعدين مش ده درس النهاردة؟ احنا كل درسنا النهاردة ازاي نخلق لغة حوار
وازاي نتغلب على مشاكل الحوار في البيوت فهنا يعقوب يسمع يوسف عليهما السلام. وبعدين يبتدي يدي له نصايح وازاي النصايح دي بتكون شخصية الولد ده في الصورة كل ده في الصورة
قال يا بني لا تقصص رؤياك على اول حاجة عملها يعقوب في الولد ايه ما قالوش وكذلك يا جاثبيك ربك ما عملش كده صح؟ ابتدى يدي حاجات مهمة قبل ايه
ما يقول له تأويل الرؤية صح يا جماعة الولد قال له اني رأيت احد عشر كوكبا والشمس والقمر رأيتهم لي ساجدين. قال يا بني وكذلك يجاث بك ربك قال كده
قال يا بني لا تقصص رؤياك على اخوتك فيكيدوا لك كيدا. ان الشيطان للانسان عدو مبين. وكذلك يجتبيك ربك يبقى ادى له نصيحة في الاول قبل ما يقول له قبل ما يقول له الرؤية
اول درس يعمله يعقوب يوسف يتعلمه ولا ما يتعلموش؟ يدخل السجن. ويجي له الاتنين بيقولوا له نبئنا بتأويله انا نراك من المحسنين قال اما احدكما فيسقي ربه خمرا. عمل كده يوسف
هو اللي قعد يتكلم في حاجات تانية خالص قبل ما يقول لهم الرؤية يكلمهم في ايه؟ في التوحيد. اللي هو اهم حاجة مش كده اول درس خده من ابوه ازاي يكون شخصيته ونلاقيه بعد كده بيعمله فين
في السجن لما كبر وبعدين قال يا بني لا تقصص رؤياك على اخوتك فيكيد طبعا احنا الكلام ده كله قلناه قبل كده بنقف على رؤوس اقلام والا بقى اللي عاوز شرح ده بالتفصيل يرجع لدرس ولد يحكي واب يستمع
وكذلك آآ قال ايه يا بني لا تحصص رؤياك على اخوتك فيكيدوا لك كيدا. لو كان سابو ولد صغير هم ليه كيدوني انا عملت لهم ايه ولاد اللزين دول يقوم يعمل ايه؟ يحول تفكيره كله لمين؟ للشيطان
مش كده ان لو ده حصل ان الشيطان للانسان عدو مبين. ما تزعلش من اخواتك ده كيد شيطان يوسف يتعلم الدرس تمر القصة كلها ويجي يوسف يحكي اللي حصل يلخصه في جملة
وجاء بكم من البدو من بعد ان نزغ الشيطان ويقدم نفسه مش بين اخوتي وبيني كمان من بعد ان نزغ الشيطان بيني وبين اخوتي حوار راقي اللي هو ايه انتم انتم يا جماعة فاهمين نفسية اخواتهم واقفين في الموقف ده اصلا عاملة ازاي
وازاي يذيب كل ده بكلمة دي مسألة تانية بقى في فن التواصل ازاي يذيب كل اللي هم بيسموه ايه دلوقتي ها الايس بريكينج مش كده انت فيه بينك وبين حدود كتير انا هدوبها في ايه
ودي مهارة تانية الناس المفروض تتعلمها. يوسف عليه السلام بكلمة واحدة دوب اللي ايه كل حرج ممكن يبقى في نفسية اخواته لكن مش ده اللي يعني ايه دلوقتي اللي يعني ايه دلوقتي ايه؟ فكرة ان ازاي يعقوب ربى ولد صغير في موقف ازاي التربية دي تلاقيها ممتدة معنا
زهرة في القصة حتى لما يعقوب يختم الموقف باسمين من اسماء الله الحسنى. من اسماء الله الحسنى. قال ايه ها الآية ايه؟ آآ ان الشيطان للإنسان عدو مبين وكذلك ربك ويعلمك من تأويل الأحاديث ويتم نعمته عليك وعلى آل يعقوب كما اتم على من قبل ها
آآ ايه؟ ابراهيم ابو اسحاق ان ايه؟ علي ان ايه الاية؟ ختام الاية. ان ربك عليم حكيم. مش كده؟ عليم حكيم اسمي نوم وتمر احداث القصة ويجي اخر موقف بتختم به قصة يوسف. فيقول ايه؟ ان ربي لطيف لما يشاء. انه هو
العليم الحكيم الاسمين اللي خدهم من ابوه في القعدة اللي في اول القصة فكل حاجة بتغرسها في ابنك بتطلع معه وبتكبر معه. الموقف بيكبر مش وقت التربية دي واحنا بنتكلم في حوار عشان بس ما نخرجش برة ايه احنا مركزين يا جماعة ان احنا بنخلق حوار
والا فالتفاصيل كتير قوي في القصص دي ربنا سبحانه وتعالى يورينا نوع تاني ايضا من الحوار بين اب وابنه وبرضه الاتنين انبياء ابراهيم واسماعيل ادينا الدرس ده هنا ولا ما اديناهوش
ولا مش فاكرين شاطرين كالعادة. ماشي. ابراهيم واسماعيل برضه حوار عجيب جدا جدا شوفوا يا جماعة لغة الحوار. لغة الحوار بين الاب والابن ابراهيم عليه السلام ييجي لابنه الذبيح ويقول له ايه كما قال صلى الله علينا في سورة الصافات
يقول له ايه بقى؟ يقول له يا بني اني ارى في المنام اني اذبحك فانظر ماذا ترى. فانظر ماذا تري؟ قراءتين تعالوا احنا برضو نتكلم عن الحوار مش مش تفاصيل القصة ولا فوائد القصة
كتير من الاباء دلوقتي هو شخصيته مسيطرة هو هو كده مسيطر. عارفين يعني يوصل يدخل في اي ادق وده راجل متعب الراجل اللي كده راجل متعب. وهنيجي له في واحدة من اللي اتكلموا في الحداشر اللي اتكلموا دول
فالراجل اللي هو ما بيتغافلش ده وداخل في تفاصيل التفاصيل متعب ماشي؟ عارفين كده اللي هو ايه؟ اللي جاب القطة ووزنها كلت اللحمة قل لها فين اللحمة؟ قالت له القطة كلت
راح جايب القطة حاططها على الميزان لقى القطة كيلو. طب اللحمة كيلو فقال لها طب لو دي لو هي كلت اللحمة فين القطة؟ فهو يعني مش مسلا كلت اللحمة خلاص وحصل خير والف هنا للقطة لأ
راح جايب القطة وازنها فقال لها فين القطة بقى؟ ادي اللحمة. فين القطة؟ فده راجل متعب اللي هو ايه ندخل في تفاصيل التفاصيل فتلاقي الراجل ده دايما ايه دايما تلاقي الراجل اللي صفته كده
اللي حواليه كلهم آآ شخصيات مضطربة ما يعرفوش ياخدوا قرارات. هم ما تعودوش ياخدوا قرارات. خلي بالك انا بقول بقى رسالة للرجال من الظلم للمرأة ان تجعلها تذوب فيك. مش تحبك يعني تذوب فيك. لأ. تذوب فيك يعني تذوب في شخصيتك
ده ظلم للمرأة. وشوية وهتكتشف انه ظلم لك انت كمان انا هنا بكلم الرجالة على فكرة الكويسة اللي هي طباعها كويسة مش المسيطر ولا المهيمن هنجيله كمان شوية ده ممكن واحد من كتر ما هو رجل فعلا فعلا رجل. المرأة شخصيتها تذوب في شخصيته
لا انت منتبه هنا انه لأ انك تخرج شوية علشان المرأة يبقى لها شخصيتها انت مش باقي لها. مش بلدي دي ممكن تموت ممكن يجي لك سفر ممكن الاقدار تفرق بينكم باي شكل
وفجأة تلاقي نفسها واقفة في ايه في وسط الطريق هي متعودة كل حاجة بتجري عليك وتلاقيك وتلاقيك نعم السند. انا مش بقول انك وحش. تلاقيك نعمة السند لأ هنا بقى انت لازم تنتبه انك تعمل ايه عارف كده ابنك وانت بتعلمه السباحة
بتعمل ايه ؟ شوية بتسيب ايديك لو لو فضل كل ما يجي لك تحضنه مش هيتعلم سباحة. مش كده؟ لأ بتسيبه ينزل ويكحكح شوية ويشرب شوية ميه وبتاع. وتبقى عارف امتى هتخش تلحق
ده ظلم للمرأة يعني دي مش حاجة كويسة هي بتبان في الاول كده لكن امتى يبان بقى اللي انت عملته فيها لما تبتدي زي ما اقول لكم كده ايه الحياة تفرق بينكم باي شكل من الاشكال او انت تتعب
وعاوز بقى اللي يشيل معك مش هتلاقي حد يشيل معك. طب هو ذنبها ذنبك زنبك انت اللي ما انتبهتش انك تديها مساحة تتصرف فيها وتغلط وتبقى عارفة انها لو غلطت
هيقابل ده بايه؟ بتقدير مش مهم. المرة الجاية ان شاء الله تتعمل صح. ما هي ما كانتش بتعمل حاجة واضح؟ نرجع بقى للشخص ده تاني اللي هو بيكون شخصيات حواليه مش عارفين ياخدوا قرارات في حياتهم. تعالوا نرجع لابراهيم واسماعيل. عشان ما نروحوش برة القصة. ابراهيم يا جماعة عليه السلام جا له امر
من الله سبحانه وتعالى اذبح ولدك في رؤية مش مهم ليه رؤية دلوقتي؟ المهم امر من الله. امر امر من الله وعرف انه امر من الله وحي ما ينفعش ما يتعملش
خلاص زيه زي كتير من المتدينين دلوقتي انا اسف بقى يعني يعني الاب باقي متدين في عمل ايه يدخل خط لزق كده لازم تقوم تعمل وانت اصل انت مش عارف ايه. شف ابراهيم عمل ايه يا جماعة؟ حاجة عجيبة جدا
ابراهيم جه لاسماعيل قال له يا بني اني ارى في المنام اني اذبحك فانظر ماذا ترى ايه ده ايه اللي ابراهيم يعمله دلوقتي يا جماعة ابراهيم بيربي شخصية شوفوا الكلمة اللي جاية دي
هتدبح بعد شوية يعني يعني شخصية مش هتعيش. هو ابراهيم ما كنش هيعرف ما كانش عارف ايه اللي هيحصل اني ارى في المنام اني اذبحك براحتك بقى شف يعني ايه رأيك نعمل ايه
اه دي شخصية سوية. دي شخصية من وهي صغيرة اتربت تاخد قرار عندنا شباب بيوصل لعشرين وخمسة وعشرين وما بيعرفش ياخد قرار في حياته اصل كل القرارات الكبيرة ابوه اللي بياخدها
يعني مين الاب اللي دلوقتي هيعزل مسلا في عمل ايه؟ يلا يا ولاد تعالوا نروح نشوف الشقة اللي احنا هنروحها. وياخد ولاده معه ويدخل الشقة ايه رأيكم؟ فهتلاقي بقى آآ حاجات بقى ظريفة يعني ايه؟ آآ ابنك آآ لا اصل لون الحيطة دي مش حلوة. لا يا حبيبي ما هو الحيطة بتدهن. انت بتكون شخصية ما هو خده بقى من
من الاول مش كده ولا ايه؟ ما الحيطان دي حاجة بسيطة لا تدهن ما تقلقش ومش عارف. ابنك التاني ها ايه رأيكم؟ لا زي الفل عجبانا لأ غلط. كان لازم نستخير
قبل ما نقول زي الفل وعجبانا نستخير الاول مسلا او لأ انتم في حاجة فاتتكم هو المسجد فين؟ في البيت ده. يعني احنا ما احنا هننزل نصلي خمس مرات هتصدقوا غلطنا قبل ما نطلع الشقة كان لازم الاول قبل ما نطلع
وده اللي انا بقوله للشباب على فكرة المقبل على الزواج اي شبة بيجي اول نصيحة في اختيار السكن قبل ما تطلع العمارة فين المسجد لانك شوية وانت نفسك ممكن تكسل عن صلاة المسجد. وشوية وهتقابلك مشكلة اخرى
ولادك انا في الشغل وابني عنده تمن سنين تسع سنين. انا قلقان اصل المسجد بيني وبينه طريق. طب انت ليه من الاول اشتريت الشقة دي ليه ما انت عارف انك بعد شوية هتربي ابنك انه ينزل يصلي في المسجد
وهكذا يعني فده اللي ابراهيم عمله حوار داير بين اب وابن حوار مش خد هنا نام هدبحك طب يا يابا ده امر من ربنا انت انت كمان هنكفر بقى اللي بيحصل بقى
ابراهيم ما يعرفش كده اني ارى في المنام اني اذبحك فانظر ماذا ترى ايه رأيك وقطعا قطعا يا شباب لو اسماعيل قال لابراهيم لأ ما تدبحش كان هيقول لأ خلاص ما قال لأ
ولا كان هيبتدي يربي؟ شوفوا الاية القراءة التانية عجيبة جدا جدا اني ارى في المنام اني اذبحك فانظر ماذا تري الله منك فانظر ماذا تري هنا ابراهيم بيستخرج الطاعة من اسماعيل
اني ارى في المنام اني اذبحك. فانظر ماذا تريد ربنا هيشوف منك ايه قال يا ابت افعل ما تؤمر ستجدني ان شاء الله من الصابرين. حوار يا جماعة هو ربنا لما قص علينا الحوارات دي في القرآن
يعني مسلا قصة يوسف يا شباب كفوائد بقى من القصة من نفس القصة كانت تمشي من غير الايه الحوار اللي في المهم يعني ايه يعني كانت ممكن تيجي ايه آآ ان يوسف رأى رؤيا وخلاص
لأ ربنا قص علينا حوار ضرب بين الاب والابن. ليه؟ عشان نيجي احنا دلوقتي عادي نقراه كده بنحب سورة يوسف اوي طب بتحبي ايه في سورة يوسف؟ هو ايه القصة عجباك كده في لأ فيه تفاصيل لازم تقف معها
والله عز وجل لم يتكلم بهذا الكلام عبثا حاشاه سبحانه وتعالى فمحتاجين لخلق هذه اللغة من الحوار. واحنا بنخلق بقى لغة الحوار متفهمين دماغات بعض يعني حضرتك ما شاء الله دكتوراه في الزرة. مراتك ست بيت زي الفل يعني فهي ايه تكلمها في البشاميل
تكلمها في يعني هتيجي تكلمها مين اللي من السلف كان محدس شاكر مين ؟ وبعدين كان عنده جارية خادمة ياخد مجلس التحديس هو لسة بقى يعني بيتلقى الحديس يروح راجع البيت يصحيها من عز النوم. يقول لها حدثنا فلان. قال حدثنا فلان. فتقول له ما لي ولهذا يا سيدي. طب سبني انام. انا ما لي انا محدثها
يقول ايه ؟ اعلم آآ ان لا حاجة لك بهذا ولكن لاثبتها. انا بس عاوز ايه ؟ اقعدي كده قدامي بس هقول الكلمتين عشان ده لي انا يعني ماشي؟ فده عامله ماشي مع جارية بس مش هم راضين يقول لك لا اعملوا معي بلاش جارية خليك معي. يعني
فالمهم يا جماعة هنا فيه حتة برضو يعني كويس ان انا يعني هي جت في بالي دلوقتي هقولها لكم من النجاح انك توصل لحتة لحتة انك تخلي اللي قدامك هو محور الايه؟ الحديس
وهذا لا يحسنه الا اقل القليل يعني ايه؟ يعني انا قاعد بتكلم مع مراتي اخلي محور حديسنا هي باهتماماتها لو قدرت او العكس او العكس المرأة قاعدة تتكلم مع الرجل تخلي محور الحديس هو باهتماماته
لان غالب اللي بيتكلم بيبقى عاوز يتكلم عن اهتماماته هو اوجعه هو مشاعره هو احاسيسه هو مع تكرار ده حوارك بيبقى ممل بيبقى ممل خلاص شوفوا يا جماعة كده ايه مش عارف بقى استاذ ساعات بتنط كلمة كده في دماغي ما ترجمتها بتبقى ما بتجيش على طول يعني. المهم يعني ايه يعني ايه هيحصل كده
ماشي؟ آآ النبي عليه الصلاة والسلام وبعدين ايه عنده صداع فيقول ايه وا رأساه وقاعد مع عائشة فتقول بل انا والله وا رأساه هنا الاول النبي عليه الصلاة والسلام الحوار داير في اهتمامات مين
كمامات وهو اهو بيتكلم عن نفسه راحت عائشة واخدة الحديث عند مين عندها هنا ممكن الراجل يزعل بقى مش كده يعني انا جاي باقول لك تعبان. تقول لي وانا كمان تعبانة! يعني انت يعني ما فيش البعيدة ما عندهاش دم! ما تقولي لي كلمة كويسة
هو ده الحوار اللي حصل يا جماعة. انا يعني انا بقول يعني بس ده اللي بيحصل في بيوتنا مش ده اللي بيحصل ويتقمص ويخش او العكس فهنا النبي عليه الصلاة والسلام بيتكلم بكلام جعل نفسه محور الحديث
ردت عائشة رضي الله عنها بكلام اخذت محور الحديث تجاهها. بقت هي المحور النبي كمل فين عليه الصلاة والسلام مع انه تعبان خليها هي المحور خلاص ورأساه قالت بل انا والله وا رأساه
قال وما يضيرك ان انت مت قبلي فغسلتك وكفنتك وصليت عليك. يعني لو حصل هو طبعا ده كان في مرض الموت خلاص فبيقول لها ده انت لو حصل ان انت مت قبلي
انا اللي هصلي عليك ماشي؟ هو ايه مش بيفول عليه عشان يقول لك ده لأ هو هو في الاخر يا جماعة الحتة اللي عايزين نخرج بها بس عشان ما نسرحش. لما كان بيتكلم وهو محور الحديث فهي خدت
بقت هي محور الحديث راح معها وخلاها محور الحديث فاهمين ده محتاجين نعرف نعمل ده ان ازاي لما اللي قدامي احس ان هو محتاج يكون شوية محور الحديس اعمل ده. والعكس بقى يا شباب ويا بنات مش دايما انا
المحور مش كل ما اقابله آآ بتكلم عن مغامراتي وحكاياتي واليوم وحصل ازاي ما ينفعش ما ينفعش لان كده الحوار ده ما هو خلاص بعد شوية هيقف هو هيبطل يتكلم
او هي يعني آآ على حسب مين اللي بيعمل ده ابن ناس تعرف تاخد قرارات اني ارى في المنام اني اذبحك فانظر ماذا ترى انما فكرة ان انا متدخل في كل صغيرة وكبيرة حتى ما يخص المرأة خصائص المرأة
يعني المطبخ هيبقى طب المطبخ ده بتاعها ما تسيبها هي تقول المطبخ يبقى ازاي يعني انت لأ البوتجاز هيبقى في الحتة دي ومش هيبقى غير في الحتة دي. يا عم طب وانت هي مريحها كده
وتفضل عايشة بالعقدة دي طول عمرها وانت يمكن ايه تمر سنين ما تدخلش المطبخ. ولو نقلت البوتجاز رجعته المكان اللي هي عاوزاه مش هتعرف انت ما بتدخلش اصلا المطبخ يعني محتاجين ده
ايه بقى اهم اهم عائق لده انا مش هتكلم عن كل العوائق لكن هو العائق الاهم والاشهر الان الجهاز الخبيس ايه اللي في ايدينا ده؟ ده اهم عائق انا ليه بقول الكلام ده يا جماعة؟ لان كله طبعا دلوقتي الحياة وردية انا هرجع
وهقعد وهعمل حوار الف به حوار هتعمل ايه ؟ هتروح قافل تليفونك وقافلة تليفونها هتقعدوا قدام بعض مش عارفين تقولوا حاجة خرس على فكرة دي الصورة الاقل آآ مشاكل ده المشكلة هتزهر لما تبتدوا تتكلموا بقى
مش متعودين مش متعودين يا جماعة الواقع الافتراضي ده فيه مشكلة كبيرة جدا هو واقع ايه؟ اسمه واقع ايه؟ افتراضي انت اللي خالقه لنفسك يعني عارفين الفقاعة اللي انت عاملها على نفسك في الفيسبوك دي مسلا
الفقاعة دي مش العالم دي مش العالم دي عالمك انت انت اللي خالق العالم ده مش خالقه يعني خالقه يعني انت اللي ايه مكونه بهذا المكون طب ايه المشكلة؟ لأ دي مشكلة كبيرة جدا
عارفين ليه ركزوا في اوله بقى دلوقتي الفقاعة اللي انت عملتها لنفسك دي انت بكليك بتدخل فيها اللي انت عاوزه وبتلك بتحجب عنك اللي بيضايقك يعني فلان ده آآ اخباره ولا طريقته ولا بتاع مش عجباني بلوك
شفتم السهولة طيب فلان المشهور ده ده انا بحبه وبحب سفرياته وبحب الاكلات اللي باستدعاء واحد فولو دخلته جوة الفقاعة بتاعتك. هل عالمنا اللي احنا بنحياه بهذه البساطة ولا عندك في العالم الحقيقي تحديات لازم تعرف تواجهها
يعني انت مراتك ينفع تعمل لها بلوك على الفيسبوك ينفع مين هنا عامل لمراته بلوك انه مش هتعرف تعمل لها بلوك في حياتك. مش هتعرف تعمل ده طب برضو ايه المشكلة يعني؟ فين المشكلة؟ المشكلة ان انت خلقت لنفسك واقع افتراضي مريح لك
مريح ما فيهوش تحديات ما فيهوش منغصات واول ما بتلاقي منغص على طول بتعرف تشيل المنغص ده من الحياة الافتراضية ايه اللي يخليك تخرج برة الفقاعة؟ قل لي انت كده
عرفتم ليه احنا بنجري على الفقاعة دي لان الفقاعة دي من اختراعنا احنا فبنجري على اه اه الايه ها الايه؟ ايوة الركن بتاع الراحة بتاعك بتجري ليه؟ انت بتعقدها ازاي؟ خلاص خليها ركن الراحة بتاعك اللي هو ايه؟ اللي هو انت اصلا من الاول مبسوط به وخلقه لنفسك او انت
في اول الف به عشان تعرف تتواصل مع بشر انك تقفل البتاع ده وانت بتقفله بقى انت شايف المشاكل اللي هتحصل لأ ده في تحديات انا كنت مأجلها مش معنى اني مأجلها انها مش موجودة
انت هتكتشف انك مش عارف تتواصل مع ابنك وبنتك هتكتشف كده فجأة هتكتشف ان ده جيل وانت جيل يعني ممكن تكون اخر مرة قعدت فهمت دماغ ابنك او بنتك من خمس ست سنين. تفهم دماغه مش بتدي له اوامر
لأ بتفهم هو بيفكر ازاي اهتماماته ايه هتكتشف ده طب ده هيعمل ايه؟ شئنا ام ابينا هيعمل صدمات عشان بس يبقى الصورة واضحة انت بالخيار قدامك الحل السهل اول ما تلاقي ده
هتروح ساحب تليفونك من على الترابيزة ورازع باب الاوضة وداخل الفقاعة بتاعتك. انت بالخيار او هتبقى راجل وانت هتبقي ست قد المسئولية وهنقعد مع بعض ونقول يا جماعة احنا عارفين هيقابلنا صدمات. وعارفين ان احنا بقى لنا كتير ما بيحصلش تواصل فعال بيننا
واحدة واحدة نستعين بالله عز وجل. وآآ نقحم نفسنا في ده بقى واحد مع مراته وواحد مع ابنه وواحدة مع بنتها نقحم نفسنا في ده ونقفل بقى تليفوناتنا دي خالص. آآ دي اكتفيشن بقى للفيسبوك ولا اعملوا شوفوا انتم هتعملوا ايه. ويبقى في مساحة من التواصل
اللي هيبقى فيه لطش. وفيه زعيق وعارفين ده هيحصل بس هنستحمل بعض عشان نوصل في الاخر لايه؟ للحياة الصحية. هي دي الحياة الصحية يا جماعة. الحياة الصحية اللي فيها شوية مشاكل كده
هي دي الحياة الصحية ما فيش حياة ابدا تخلو من المشاكل ازاي اتعامل مع المشاكل؟ ده دورك انت بقى خلاص دي كانت اول فايدة. احنا لسه ما دخلناش في الحديس. فائدة التواصل
آآ هو المفروض النهاردة ناخد فايدة تانية يعني اللي هو وبقى عشان آآ بس برضو هتطول معنا خلينا نقف هنا يلا بسرعة بقى تلاتة حد يرفع ايده حاجة استفدتها هتطلع تشتغل بها. لمست قلبك ولو كلمة ولو برة الموضوع خالص
حد يفيدنا افيدونا. اتفضل ها اشمعنى المرأة يعني انت شفت دماغه بقى؟ الشيخ اسامة كان بيقول لنا ايه بيفسر لنا يعني القرآن فبيقول ايه؟ آآ وفرش مرفوعة فرش مرفوعة خلاص ماشي
انا انشأناهن انشاء فجعلناهن ابكارا هو ايه ايه دول هو فين زكر الحور العين فشوفوا زي ما كان بيحكي لنا وفرش مرفوعة اول ما سمعتم فرص فكرتم في ايه اهو دول بقى انا انشأناهن انشاء فجعلناهن ابكارا
فهمتم حاجة؟ ماشي مش شفيق طبعا. هو بيقول ايه؟ بيقول الشفرة يعني يعني ايه ان ممكن يبقى اللي قدامك بيعمل فعل نعمم بقى يعني سواء بقى امرأة رجل اي حد
بيعمل حاجة هو مش قصده يحرجك. يا جماعة هدي مسال تاني عشان بلاش مرأة ولا حاجة. كتير جدا بنشوف ده ابنك الصغير اللي عنده خمس سنين ونلاقي الراجل ماسكه رنه علقة عيل عنده ليه اصله دم في الارض ورفص واحرجني وسط كنا في
كنا مش عارف في البتاع وايه وسط اصحابي وراح مرفص في الارض عرني حرك ايه ده عيل تلات سنين اربع عرك ايه هو يعني هو بقى خلاص يعني ايه هو متسلط عليك يعرك هو لا لا في دماغه يعرك ولا انت اللي فكيت الشفرة
هو لما قعد رزع وعيط واللي عمل على نفسه حاجة في في ناس بتوصل لكده يا جماعة بتلاقي الاب ضربه يا عم ده تلات سنين ولا اربع سنين هو ما يقصدش يعمل ده خالص ولا يقصد اللي جه في دماغك. انت فكيت الشفرة غلط
ماشي ماشي اتفضل عاوزين وجوه جديدة. حد فيه وجه جديد؟ انت جديد انت جديد؟ ما فيش حد جديد خالص؟ كله قديم عاوزين وجه جديد حد يقول حاجة حسها وناوي يشتغل عليها اتفضل
اه يعني تبدي اهتماما للي قدامك عشان تخرج منه بفوايد. جميل اخر واحدة اتفضل. ها ايه ده؟ ايه ده؟ ايه الفايدة؟ ما انا عارف ان فايدة ما انا بسأل عاوزين فائدة قلها بقى
للناس اللي احنا عايزينها احنا مسلا عايزين حد مهتمين به ده درس مش فائدة. انت كده يعني اه هات الكاميرا كده بقى وادينا بسرعة من مهارات من مهارات التواصل هقول لكم مهارة ماشي؟ ما تقولوهاش بقى بالعربية هي سواء تبقى يعني يعني تعرف
ما اعرفش بقى ترجمتها. بس هو انك آآ حاجة في ساعة تعرف تقولها في ايه؟ في كلمتين. فخليك بقى يلا. عاوز في آآ عشر سواني تمن ثواني قل طيب او
تمام. هو كده خلص مين فهم بقى كلامه؟ عشان نشوف ولا مش توزة بوينت؟ قل هو يعني الواقع اللي اختاروه ده هو مش مش حياتك انت. يعني ده عالم انت اخترعته كمان في نفس عاوز تقول كده
ان الواقع الافتراضي ده مش حقيقة الشخص. بيبقى هو هو نفسه عارض الشخصية اللي هو عاوز يظهر فيها بشكل قوي جدا واحنا موجودين. ماشي جميل. حد عايز يقول حاجة تانية ولا خلاص
مين عاوزين ما فيش؟ عاوز تقول حاجة ولا متردد؟ قل طيب كتموها مسك. هم جميل جدا والله لو لو خرجنا بالمهارة دي بس من الدرس جميل ان ان حاول توصل انك مش كل حاجة انا انا انا عاوز احكي عن مشاكلي عاوز
اهتم بيا لأ خلي اللي قدامك برضو له نصيب من الحوار اخر واحدة ماشي. ختامه مسكين. هم. قل طب يلا بسرعة ماشي يلا في عشر سواني استفدنا ايه جميل جدا والله يعني والله بجد انا مبسوط دي تبقى اخر رسالة يعني. شاب اهو زي الفل اهو اسمك ايه بقى؟ سيف
سيف اهو ما عندوش سوشيال ميديا وعايش معنا اهو لسه في الكوكب ما انقرضش. اقول قولي هذا واستغفر الله العظيم لي ولكم. سبحانك اللهم وبحمدك نشهد ان لا اله الا انت نستغفرك ونتوب اليك